U skladu sa čl. 335, 372 i 373. Zakona o privrednim društvima, Odbor direktora Akcionarskog društva za održavanje dimovodnih i ložišnih uređaja „Dimničar“ Beograd, nakon usvojene odluke br. 229/24-I OD od 26.04.2024. godine, upućuje

 **P O Z I V**

 **ZA VANREDNU SEDNICU SKUPŠTINE AKCIONARA**

**Akcionarskog društva za održavanje dimovodnih i ložišnih** uređaja „Dimničar“ Beograd

Upućuje se javni poziv akcionarima društva za učešće u radu vanredne skupštine Akcionarskog društva za održavanje dimovodnih i ložišnih uređaja „Dimničar“ Beograd, koja će se održati u Beogradu, u sedištu društva na adresi Deligradska 26, dana 20.05.2024. godine sa početkom u 16,00h.

 Javni poziv će biti upućen dana 26.04.2024. godine objavljivanjem na internet stranici društva www.dimnicar.com, na internet stranici organizatora tržišta Beogradske berze ad www.belex.rs, na internet stranici Komisije za hartije od vrednosti www.sec.gov.rs, na internet stranici Centralnog ergistra, depoa i kliringa hartija od vrednosti www.crhov.rs i na internet stranici Agencije za privredne registre www.apr.gov.rs.

**PREDLOG DNEVNOG REDA**

I

**Prethodni postupak:**

1. Imenovanje Komisije za glasanje
2. Imenovanje zapisničara i određivanje lica koja potpisuju zapisnik
3. Usvajanje izveštaja Komisije za glasanje o broju glasova i utvrđivanje kvoruma
4. Usvajanje dnevnog reda

II

**Dnevni red:**

1. Donošenje Odluke o usvajanju Zapisnika sa redovne Skupštine akcionara od 02.04.2024.godine
2. Donošenje odluke o izmenama i dopunama statuta društva
3. Donošenje odluke o stavljanju van snage odluka Skupštine akcionara od 06.03.2024.godine

Predlaže se da Skupština odluči o navedenim tačkama predloženog dnevnog reda i usvoji predloge odluka.

**VEĆINA ZA DONOŠENJE ODLUKA**

Za usvajanje svih predloženih tačaka dnevnog reda je potrebna obična većina od ukupnog broja glasova prisutnih akcionara.

Ukupan broj akcija na dan objavljivanja poziva je 4500.

**KVORUM**

Kvorum za sednicu Skupštine čini obična većina od ukupog broja glasova.

**DAN AKCIONARA**

Kao dan akcionara određuje se 10**.05.2024.** godine prema evidenciji iz Centralnog registra, depoa i kliringa hartija od vrednosti.

Uvid u spisak akcionara koji imaju pravo učešća u radu Skupštine će biti omogućen od 10.05.2024**.** godine.

**PRAVO UČEŠĆA U RADU SKUPŠTINE**

Pravo učešća na sednici Skupštine imaju akcionari koji su bili akcionari na dan **10.05.2024.** godine kao i direktori i revizor društva.

Sednici Skupštine prisustvuju akcionari i njihovi punomoćnici.

Pravo ličnog učešća na Skupštini ima akcionar koji raspolaže sa najmanje 0.1% akcija društva, odnosno 5 akcija.

Akcionari koji pojedinačno ne poseduju 5 akcija, imaju pravo da u radu skupštine učestvuju preko zajedničkog punomoćnika ili da glasaju u odsustvu u skladu sa zakonom.

Na sednici Skupštine, akcionar može da glasa lično ili preko punomoćnika.

**PROCEDURA GLASANJA PREKO PUNOMOĆNIKA**

Punomoćje zа glаsаnje dаje se u pisаnoj formi i sаdrži nаročito:

- ime, jmbg i prebivalište za akcionara koji je domaće fizičko lice ili

- ime, broj pasoša i prebivalište za akcionara koji strano fizičko lic ili

- poslovno ime аkcionаrа, matični broj i sedište za kacionara koji je domaće pravno lice ili

- poslovno ime, broj registracije i sedište za akcionara koji je strano pravno lice.

- ime punomoćnikа, sа svim podаcimа koji se traže za akcionara i

- broj, vrstu i klаsu аkcijа zа koje se punomoćje izdаje.

Ako je u punomoćju za glasanje navedeno da se daje za jednu sednicu Skupštine, ono važi i za ponovljenu sednicu.

Ako u punomoćju za glasanje nije navedeno da se daje za jednu sednicu Skupštine, ono važi i za sve naredne sednice skupštine do opoziva, odnosno do isteka perioda na koji je dato.

Punomoćje za glasanje nije prenosivo.

Ako je punomoćnik prаvno lice, ono prаvo glаsа vrši preko svog zаkonskog zаstupnikа ili drugog zа to posebno ovlаšćenog licа, koje može isključivo biti člаn orgаnа tog prаvnog licа ili njegov zаposleni.

Ako akcionar lično pristupi sednici Skupštine, smatra se da je punomoćje otkazano.

Punomoćje za glasanje mora biti dostavljeno u sedište društva najkasnije **20.05.2024**. godine do 14,00h.

Formular punomoćja za glasanje se može preuzeti na internet strani Društva [www.dimnicar.com](http://www.dimnicar.com) ili lično u sedištu Društva, radnim danom od 9.00 – 14.00h.

**GLASANJE U ODSUSTVU**

Akcionari mogu da glasaju pisanim putem bez prisustva sednici, uz overu svog potpisa na formularu za glasanje u skladu sa zakonom kojim se uređuje overa potpisa.

Akcionar je dužan da overeni formular za glasanje u odsustvu dostavi društvu najkasnije na dan održavanja sednice.

Akcionar koji je glasao u odsustvu smatra se prisutnim na sednici prilikom odlučivanja o tačkama dnevnog reda po kojima je glasao.

Formular za glasanje u odsustvu mora biti dostavljen u sedište društva najkasnije **20.05.2024**. godine do 14,00h.

Formular za glasanje u odsustvu se može preuzeti na internet strani Društva [www.dimnicar.com](http://www.dimnicar.com) ili lično u sedištu Društva, radnim danom od 9.00 – 14.00h.

**PRAVO NA PREDLAGANJE DOPUNE DNEVNOG REDA**

Jedan ili više akcionara koji poseduju najmanje 5% akcija sa pravom glasa može Odboru direktora predložiti dodatne tačke za dnevni red sednice o kojima predlažu da se raspravlja, kao i dodatne tačke o kojima se predlaže da Skupština donese odluku, pod uslovom da obrazlože taj predlog ili da dostave tekst odluke koju predlažu.

Predlog iz stava 1. ovog člana daje se pisanim putem, uz navođenje podataka o podnosiocima zahteva, a može se uputiti Društvu najkasnije 20 dana pre dana održavanja redovne sednice Skupštine, odnosno deset dana pre održavanja vanredne sednice Skupštine.

Društvo je dužno da predlog iz stava 1. ovog člana objavi na internet stranici društva najkasnije narednog radnog dana od dana prijema predloga.

Ako Odbor direktora prihvati predlog iz stava 1. ovog člana, Društvo je u obavezi da novi dnevni red bez odlaganja dostavi akcionarima koji imaju pravo na učešće u radu Skupštine na istovetan način kao i prvobitni dnevni red.

Ako Odbor direktora ne prihvati uredno dostavljen predlog za dopunu dnevnog reda u roku od 3 dana od dana prijema predloga, podnosilac predloga ima pravo da u daljem roku od 3 dana zahteva da nadležni sud u vanparničnom postupku naloži društvu da predložene tačke stavi na dnevni red Skupštine.

**PRAVO NA POSTAVLJANJE PITANJA I DOBIJANJE ODGOVORA**

Akcionar ima pravo da učestvuje u radu Skupštine, što podrazumeva:

- pravo glasanja o pitanjima o kojima glasa njegova klasa akcija

- pravo da učestvuje u raspravi o pitanjima na dnevnom redu Skupštine, uključujući i pravo na podnošenje predloga, postavljanje pitanja koja se odnose na dnevni red Skupštine i dobijanje odgovora, sve u skladu sa Statutom i poslovnikom Skupštine.

Akcionar koji ima pravo na učešće u radu Skupštine ima pravo da direktorima postavi pitanja koja se odnose na tačke dnevnog reda sednice, kao i druga pitanja u vezi sa Društvom samo u meri u kojoj su odgovori na ta pitanja neophodni za pravilnu procenu pitanja koja se odnose na tačke dnevnog reda sednice.

Ako se na sednici Skupštine matičnog društva raspravlja i o konsolidovanom finansijskom izveštaju, pravo na postavljanje pitanja postoji i u odnosu na poslovanje povezanih društava koja su uključena u konsolidovani finansijski izveštaj.

Odbor direktora je dužan da akcionaru pruži odgovor na postavljeno pitanje tokom sednice. Izuzetno, odgovor se može uskratiti ako:

1) bi se razumno moglo zaključiti da bi davanjem odgovora mogla biti naneta šteta Društvu ili sa njime povezanom licu;

2) bi davanjem odgovora bilo učinjeno krivično delo;

3) je odgovarajuća informacija dostupna na internet stranici Društva u formi pitanja i odgovora najmanje sedam dana pre dana održavanja Sednice.

Postavljanje pitanja akcionara se vrši isključivo tokom izlaganja akcionara u vezi sa datom tačkom dnevnog reda. Akcionari postavljaju pitanja nakon identifikacije Predsedniku skupštine i dostavljanja legitimacije.

**MATERIJAL ZA SEDNICU SKUPŠTINE**

Materijal za sednicu Skupštine će biti stavljen na raspolaganje akcionarima u sedištu društva radnim danom od 09-14h ili na internet strani društva [www.dimnicar.com](http://www.dimnicar.com), u zakonskom roku najkasnije 20 dana pre održavanja sednice.

Ovlašćuju se izvršni direktori da upute poziv akcionarima i u zakonskom roku da stave na raspolaganje materijal za sednicu skupštine.

 Izvršni direktor

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Dragan Vučković